Инклюзивті білім беру жағдайында ойын технологиясын қолдану

Бақберген Шолпан.

Әл-Фараби атындағы Қазақ Ұлттық университеті,

Алматы, Қазақстан Республикасы

 *Жұмыстың өзектілігі*: Инклюзивті білім беру жағдайында ойын технологиясын қолданудың өзектілігі негізгі психикалық процестерді дамытуға және түзетуге, әмбебап білім беру қызметін қалыптастыруға және әлеуметтенуге ықпал ететін мүмкіндіктері шектеулі балаларды оқытудың құралдарын, технологияларын әзірлеу және іздеу қажеттілігімен байланысты.

 *Мақсаты* – даму мүмкіндігі шектеулі балаларды қалыпты балалармен бірге ойын техгологиясын қолдана отырып тең құқылы білім беру.

 *Мақсатқа сүйене отырып, келесі міндеттерді шешу қажет:*

• Инклюзивті білім беруді енгізу мәселесі бойынша әдебиеттерді оқу;

• Инклюзивті білім берудің негізгі мақсаттары мен міндеттерін қарастыру;

• Инклюзивті білім беруді жүзеге асыру үшін ойын технологияларын қарастыру.

 *Теориялық негіздер:* Инклюзивті білім беру жағдайында оқу процесінде ойын технологияларын қолдану пәнге деген қызығушылықты дамытудың тиімді құралдарының бірі – дидактикалық ойын. Мүмкіндігі шектеулі балаларға арналған арнайы әдебиеттерде ұсынылған ойындар жаңа ғана оқыған ережені жүзеге асыруға, жүйеде алған білімдерін, жаңа байланыстарды бекітуге, қайталауға мүмкіндік береді.

Ойын – балалық шақ пен мектеп арасындағы, қажеттілік пен қызығушылық арасындағы жіңішке көпір. Балалар ойнайды, өйткені олар ойын процесін ұнатады. Ойын идеясының жетегінде кеткен бала бір уақытта танымдық әрекетінде, интеллектуалдық және шығармашылық қабілеттерінде өз идеяларын қайта құрылымдауды қажет ететін қиындықтарға тап болса да, өзінің оқып жатқанын байқамайды. Осылайша, ойын балалардың мектепте білім алу кезеңінде маңызды орын алады.

 *Жұмыстың бірегейлігі / құндылығы:* Инклюзивті білім беру жағдайында мүмкіндігі шектеулі балалар үшін дамушы ортаны құруда ойын технологияларын пайдалану мыналарды кешенді түрде қамтамасыз ететін ең жақсы құрал болып табылады:

• баланың жаңа даму жағдайына бейімделуінің табыстылығы;

• кіші мектеп оқушысын өз қызметі мен мінез-құлқының субъектісі ретінде дамыту, оның тиімді әлеуметтенуі;

• оның моральдық, психикалық және физикалық денсаулығын сақтау және нығайту.

 *Түйін сөздер:* инклюзия, инклюзивті білім беру,ойын технологиясы білім беру қажеттіліктері.

*Қорытынды*

Ойын оқушылардың танымдық белсенділігін ынталандырады, оқу іс-әрекеті процесінде жағымды эмоциялар тудырады. А.С.Макаренконың «Жақсы ойын – жақсы жұмыс сияқты» деген сөзін еске түсіре отырып, әрбір мұғалім сабақта ойынды шебер қолдануды үйренуі керек деп ойлаймын.

Жалпы, балалардың көптеген білім беру қажеттіліктерін, олардың мүмкіндіктері мен қызығушылықтарын ескере отырып, әртүрлі оқыту жағдайларын жасауға бағытталған технологиялардың саны артып келеді деп айта аламыз.

Инклюзивті білім беруде ерекше қажеттіліктері бар балаларға ғана емес, дені сау балаларды да оқытудың анағұрлым дамыған, ізгі және тиімді жүйесі ретінде танылады. Инклюзия стандарт критерийлеріне сәйкестігіне немесе сәйкес келмеуіне қарамастан әркімге білім алу құқығын береді.